

ที่ มท ๐๘๑0.6/  กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มีนาคม ๒๕63

เรื่อง แจ้งการจัดสรรงบประมาณเงินอุดหนุนทั่วไป โครงการสร้างหลักประกันด้านรายได้แก่ผู้สูงอายุ ประจำปีงบประมาณ พ.ศ. ๒๕๖3 งวดที่ 3 จำนวน 3 เดือน (เดือนเมษายน – เดือนมิถุนายน 2563)

เรียน ผู้ว่าราชการจังหวัด ทุกจังหวัด

อ้างถึง ๑. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 6562 ลงวันที่ 13 พฤศจิกายน 2561

๒. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 2927 ลงวันที่ 25 กรกฎาคม 2562

3. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 4125 ลงวันที่ 8 ตุลาคม 2562

4. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 5267 ลงวันที่ 23 ธันวาคม 2562

5. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 691 ลงวันที่ 5 มีนาคม 2563

สิ่งที่ส่งมาด้วย งบหน้ารายละเอียดการจัดสรรงบประมาณเงินอุดหนุนทั่วไป โครงการสร้างหลักประกันด้านรายได้ แก่ผู้สูงอายุ ประจำปีงบประมาณ พ.ศ. ๒๕๖3 งวดที่ 3 จำนวน 3 เดือน (เดือนเมษายน – เดือนมิถุนายน 2563) จำนวน ๑ ชุด

ตามที่กรมส่งเสริมการปกครองท้องถิ่นได้มีหนังสือแจ้งการจัดสรรงบประมาณเงินอุดหนุนทั่วไป โครงการสร้างหลักประกันด้านรายได้แก่ผู้สูงอายุ ประจำปีงบประมาณ พ.ศ. 2563 งวดที่ 2 เดือนมีนาคม 2563 พร้อมทั้งได้โอนจัดสรรงบประมาณให้องค์กรปกครองส่วนท้องถิ่น เพื่อนำไปจ่ายเบี้ยยังชีพผู้สูงอายุ ความละเอียดตามนัยหนังสือที่อ้างถึง นั้น

กรมส่งเสริมการปกครองท้องถิ่นขอแจ้งการจัดสรรงบประมาณเงินอุดหนุนทั่วไป โครงการสร้างหลักประกันด้านรายได้แก่ผู้สูงอายุ ประจำปีงบประมาณ พ.ศ. ๒๕๖3 งวดที่ 3 จำนวน 3 เดือน (เดือนเมษายน – เดือนมิถุนายน 2563) โดยกรมบัญชีกลางเป็นหน่วยงานที่รับผิดชอบการจ่ายเงินเบี้ยยังชีพผู้สูงอายุแทนองค์กรปกครองส่วนท้องถิ่น จึงขอให้จังหวัดดำเนินการแจ้งการจัดสรรงบประมาณให้ องค์กรปกครองส่วนท้องถิ่นทราบ และกำชับให้ดำเนินการจ่ายเงินเบี้ยยังชีพผู้สูงอายุ โดยถือปฏิบัติ ตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครอง ส่วนท้องถิ่น พ.ศ. 2552 และที่แก้ไขเพิ่มเติม รวมถึงระเบียบกฎหมายที่เกี่ยวข้องด้านการเงินและ วิธีงบประมาณขององค์กรปกครองส่วนท้องถิ่นอย่างเคร่งครัด รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

.